चंडीगढ़। पंजाब सरकार ने राज्य की 15वीं विधानसभा का पांचवां सत्र 24 से 28 अगस्त तक बुलाने का फैसला लिया है। मुख्यमंत्री कार्यालय के एक प्रवक्ता ने बताया कि मुख्यमंत्री कैप्टन अमंरिदर सिंह की अध्यक्षता में आज यहां हुई एक बैठक में यह फैसला लिया गया। सत्र 24 अगस्त को अपराहन दो बजे दिवंगत हस्तियों को श्रद्धांजली देने के साथ शुरू होगा। सत्ताईस अगस्त को सत्र की सुबह और शाम दो बैठकों में विधाई कार्य निपटाये जाएंगे। अठ्ठाईस अगस्त की बैठक में प्रस्तावित विधाई निपटाने के साथ सत्र अनिश्चितकाल के लिये स्थगित कर दिया जाएगा।